פיגה פריש

פיגה פריש (8 בנובמבר 1878 - 30 במאי 1964) - מתרגמת שווייצרית שנולדה ברוסיה. תרגמה בעיקר מיידיש ורוסית לגרמנית.

פיגה ליפשיץ נולדה בגרודנו שברוסיה ב-8 בנובמבר 1878, למדה פילוסופיה בברלין ובציריך, ועבדה כמתרגמת וכסופרת. היא נישאה לאפרים פריש ב-1903, סייעה לו במפעלי ההוצאה לאור, לרבות בעריכת "דער ניו מרקור". 

בעלה אפרים פריש  נולד בסטרי, אוסטריה-הונגריה (כיום אוקראינה) ב-1 במרץ 1874, למד באוניברסיטאות וינה, ברלין וקיל, והתיישב בברלין בסביבות שנת 1900. הוא היה סופר, מחזאי ועיתונאי, והיה עורך "דער ניו מרקור" בשנים 1914 עד 1925.

יחד היגרו לשווייץ ב-1933. 

תרגמה מרוסית לגרמנית מתוך כתבי איוואן גונצ'רוב, מיכאיל לרמונטוב, אנטון צ'כוב, אלכסנדר פושקין, לב טולסטוי, וסבולוד גרשין, מיכאיל סלטיקוב-שצ'דרין, איוואן טורגנייב ואחרים.

במסגרת Bücherei des Schocken Verlag (ספרוני הוצאת שוקן) תרגמה לגרמנית מתוך כתבי שלום עליכם וזלמן יצחק אנכי.

בעלה היה חולה שנים רבות ונפטר חסר כל באסקונה, שווייץ, ב-29 בנובמבר 1942.  פריש נפטרה באסקונה, שווייץ, ב-30 במאי 1964.

קישורים חיצוניים 
 
 פגה פריש בספריה הלאומית של גרמניה
 מקורות מידע: https://www.deutsche-biographie.de/pnd116819855.html

הערות שוליים